stanford-oval/wikipedia huggingface dataset:
ไรอัน ควานเทน
ผลงานด้านการแสดง

| ปี | เรื่อง | รับบท | หมายเหตุ |
| --- | --- | --- | --- |
| 1994 | Signal One | Kid |  |
| 2002 | Junction Boys, TheThe Junction Boys | Claude Gearheart | Television film |
| 2003 | Liquid Bridge | Nick McCallum |  |
| 2004 | American Brown | Ricky Brown |  |
| 2006 | Flicka | Howard McLaughlin |  |
| 2007 | Dead Silence | Jamie Ashen |  |
| 2010 | Red Hill | Shane Cooper |  |
| 2010 | Griff the Invisible | Griff |  |
| 2010 | Legend of the Guardians: The Owls of Ga'Hoole | Kludd (voice) |  |
| 2010 | Don't Fade Away | Jackson White |  |
| 2012 | Not Suitable for Children | Jonah |  |
| 2013 | Mystery Road | Pete Bailey |  |
| 2013 | Truth in Journalism | Eddie Brock / Venom | Short film |
| 2013 | Right Kind of Wrong, TheThe Right Kind of Wrong | Leo Palamino |  |
| 2013 | Knights of Badassdom | Joe |  |
| 2014 | Flight 7500 | Brad Martin |  |
| 2014 | Rio, I Love You | Jai Arnott | Segment: "Acho Que Estou Apaixonado" |
| 2014 | Northmen: A Viking Saga | Conall |  |
| 2014 | Reach Me | Jack Burns |  |
| 2015 | Kidnapping Freddy Heineken | Jan "Cat" Boellard |  |
| 2015 | Blinky Bill the Movie | Blinky Bill (voice) |  |
| 2015 | Blunt Force Trauma | John |  |
| 2016 | Who Gets the Dog? | Clay Lonnergan |  |
| 2017 | Supercon | Matt Wheeler | In post-production |
| 2017 | The Hurricane Heist | Breeze | In post-production |
| ปี | เรื่อง | รับบท | หมายเหตุ |
| --- | --- | --- | --- |
| 1991 | Case-Book of Sherlock Holmes, TheThe Case-Book of Sherlock Holmes | Stagecoach driver | Uncredited; episode: "The Boscombe Valley Mystery" |
| 1992 | Home and Away | Boogie boarder | Episode 1018 |
| 1992 | Country Practice, AA Country Practice | Ben Lloyd | 2 episodes |
| 1993–94 | G.P. | Scott Browning | 2 episodes |
| 1994 | Home and Away | Robbie Taylor | Episode 1451 |
| 1994 | Hey Dad..! | Richard | Episode: "Rebel Without a Clue" |
| 1995 | Echo Point | Nathan Potter | Unknown episodes |
| 1996 | Water Rats | Nipper | Episode: "Iron Man" |
| 1997–2002 | Home and Away | Vinnie Patterson | Role held: 14 July 1997 – 1 March 2002 |
| 1997 | Spellbinder: Land of the Dragon Lord | Josh Morgan | Main cast; 26 episodes |
| 2003 | Handler, TheThe Handler | Barnes | Episode: "Off the Edge" |
| 2004 | Tru Calling | Jake Voight | Episode: "Closure" |
| 2004–05 | Summerland | Jay Robertson | Main cast; 26 episodes |
| 2008–14 | True Blood | Jason Stackhouse | Main cast; 81 episodes |
| 2008 | Law & Order: Special Victims Unit | Master Sgt. Dominic Pruitt | Episode: "PTSD" |
| 2012 | New Girl | Oliver | Episode: "Valentine's Day" |
| 2014 | Jake and the Never Land Pirates | Brewster the Beast Trapper (voice) | Episode: "Tick Tock Trap" |
แหล่งข้อมูลอื่น

ไรอัน ควานเทน ที่อินเทอร์เน็ตมูวีเดตาเบส
From vampires to superheroes: Ryan Kwanten talks 'Griff the Invisible
โลกันตนรก

| โลกันตนรก |
| --- | --- |
ใบปิดภาพยนตร์
กำกับ: รอน ฮาวเวิร์ด
บทภาพยนตร์: เดวิด เคปป์
สร้างจาก: สู่นรกภูมิ โดย แดน บราวน์
อำนวยการสร้าง: ไบรอัน เกรเซอร์ รอน ฮาวเวิร์ด
นักแสดงนำ: ทอม แฮงส์ เฟลิซิตี โจนส์ โอมาร์ ซี เบน ฟอสเตอร์ อีร์ฟาน ข่าน ซิดเซ บาเบตต์ คนุดเซน
กำกับภาพ: ซัลวาตอเร ตอติโน
ตัดต่อ: ทอม เอลคินส์ แดน แฮนลีย์
ดนตรีประกอบ: ฮันส์ ซิมเมอร์
บริษัทผู้สร้าง: อิเมจินเอนเตอร์เทนเมนต์ แอลสตาร์แคปพิทัล  
ผู้จัดจำหน่าย: โคลัมเบียพิคเจอร์ส
วันฉาย: 8 ตุลาคม ค.ศ. 2016 (ฟลอเรนซ์, ปฐมทัศน์) 28 ตุลาคม ค.ศ. 2016 (สหรัฐอเมริกา) 10 พฤศจิกายน ค.ศ. 2016 (ไทย)
ความยาว: 121 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 220 ล้านดอลลาร์สหรัฐ
ก่อนหน้านี้: เทวากับซาตาน (2009)
ข้อมูลจาก IMDb
ข้อมูลจากสยามโซน
โลกันตนรก (อังกฤษ: Inferno) เป็นภาพยนตร์ลึกลับ/ระทึกขวัญ กำกับโดยรอน ฮาวเวิร์ด เขียนบทโดยเดวิด เคปป์ โดยอิงจากนวนิยายเรื่อง สู่นรกภูมิ ของแดน บราวน์ ภาพยนตร์เรื่องนี้เป็นภาคต่อจาก รหัสลับระทึกโลก (ค.ศ. 2006) และ เทวากับซาตาน (ค.ศ. 2009) ทอม แฮงส์กลับมารับบทเป็นศาสตราจารย์โรเบิร์ต แลงดอน สมทบด้วยเฟลิซิตี โจนส์, โอมาร์ ซี, เบน ฟอสเตอร์, อีร์ฟาน ข่านและซิดเซ บาเบตต์ คนุดเซน
เรื่องย่อ

โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นมาในโรงพยาบาลในเมืองฟลอเรนซ์ ประเทศอิตาลี เขาจำเหตุการณ์ก่อนหน้านี้ไม่ได้ แต่เห็นภาพว่าโลกถูกภัยคุกคาม ดร. เซียนนา บรูคส์ แพทย์ผู้ดูแลบอกแลงดอนว่าเขาสูญเสียความทรงจำเพราะถูกยิงที่ศีรษะ ต่อมามีเจ้าหน้าที่ตำรวจเข้ามาสอบสวนแลงดอน แต่ปรากฏว่าเป็นนักฆ่าชื่อ วาเยนทา เซียนนาจึงพาแลงดอนหลบหนีไปที่อะพาร์ตเมนต์ของเธอ
เมื่อค้นสัมภาระของแลงดอน ทั้งสองพบเครื่องฉายภาพขนาดเล็กที่ฉายภาพ แผนที่นรก ของซันโดร บอตตีเชลลีที่ได้แรงบันดาลจาก ดีวีนากอมเมเดีย ของดันเต อาลีกีเอรี แลงดอนและเซียนนาตระหนักว่านี่เป็นปริศนาแรกที่แบร์ตรองด์ โซบริสต์ พันธุวิศวกรทิ้งไว้ก่อนตาย ทั้งสองพบว่าโซบริสต์คลั่งไคล้ดันเตและสร้างไวรัสชื่อ "อินแฟร์โน" ขึ้นเพื่อแก้ปัญหาประชากรโลกล้นเกิน ในเวลาเดียวกัน วาเยนทาและเจ้าหน้าที่องค์การอนามัยโลกพยายามบุกอะพาร์ตเมนต์ของเซียนนา ทำให้ทั้งสองต้องหลบหนีอีกครั้ง แลงดอนและเซียนนาเดินทางไปทั่วฟลอเรนซ์และเวนิสเพื่อแก้ปริศนาของโซบริสต์ ก่อนที่แลงดอนจะพบว่าตัวเองขโมยหน้ากากมรณะของดันเตมา แต่เขาจำไม่ได้
วาเยนทาติดต่อแฮร์รี ซิมส์ หัวหน้าบริษัทรักษาความปลอดภัยเดอะคอนซอร์เทียม ซึ่งทำงานให้โซบริสต์ ด้านเอลิซาเบธ ซินสกี ผู้อำนวยการองค์การอนามัยโลกพยายามยับยั้งการแพร่เชื้อไวรัสอินแฟร์โน เมื่อซิมส์รู้เรื่องไวรัสของโซบริสต์ เขาตัดสินใจร่วมมือกับซินสกี อีกด้านหนึ่ง แลงดอนและเซียนนาได้รับการติดต่อจากคริสตอฟ บูชาร์ด ที่อ้างตนว่าทำงานให้องค์การอนามัยโลก บูชาร์ดบอกว่าซินสกีวางแผนเพื่อใช้ประโยชน์จากไวรัสอินแฟร์โน ทำให้แลงดอนและเซียนนายอมร่วมมือกับบูชาร์ด แต่ต่อมาแลงดอนพบว่าบูชาร์ดโกหกและตั้งใจจะใช้ไวรัสเพื่อประโยชน์ของตัวเอง จึงหลบหนีไปพร้อมเซียนนาอีกครั้ง
แลงดอนอนุมานได้ว่าไวรัสอยู่ที่ฮายาโซฟีอาในประเทศตุรกี แต่เซียนนาทิ้งแลงดอนไว้เพื่อไปปล่อยไวรัส เพราะเธอเคยเป็นคนรักของโซบริสต์และเห็นด้วยกับสิ่งที่เขาทำ แลงดอนถูกบูชาร์ดจับตัวอีกครั้ง แต่ซิมส์มาช่วยและพบกับซินสกี ซิมส์เปิดเผยว่าตนได้รับการว่าจ้างจากเซียนนาให้ลักพาตัวแลงดอนหลังจากโซบริสต์ตาย โดยวางยาแลงดอนเพื่อให้จำอะไรไม่ได้และจัดฉากในโรงพยาบาลขึ้น
ทั้งหมดพบว่าไวรัสอยู่ในถุงที่ซ่อนไว้ใต้น้ำในโถงบาซิลิกา ใกล้กับฮายาโซฟีอา กลุ่มของแลงดอนจึงรีบไปที่นั่น ในขณะเดียวกัน เซียนนาและลูกน้องพยายามวางระเบิดเพื่อให้ถุงไวรัสแตก ซิมส์ถูกเซียนนาฆ่าตาย ด้านแลงดอนเผชิญหน้ากับเซียนนาก่อนเธอจะฆ่าตัวตายเพื่อให้ไวรัสแพร่เชื้อ แต่ถุงไวรัสได้รับการป้องกันทันเวลา ภาพยนตร์จบลงเมื่อแลงดอนนำหน้ากากมรณะของดันเตไปคืนที่เดิม
นักแสดง

ทอม แฮงส์ รับบท โรเบิร์ต แลงดอน ศาสตราจารย์ด้านสัญลักษณ์วิทยา มหาวิทยาลัยฮาร์วาร์ด
เฟลิซิตี โจนส์ รับบท ดร. เซียนนา บรูคส์
โอมาร์ ซี รับบท คริสตอฟ บูชาร์ด หัวหน้าทีม SRS ขององค์การอนามัยโลก
เบน ฟอสเตอร์ รับบท แบร์ตรองด์ โซบริสต์ พันธุวิศวกรผู้พยายามแก้ปัญหาประชากรโลกล้นเกิน
อีร์ฟาน ข่าน รับบท แฮร์รี "เดอะ โพรโวสต์" ซิมส์ หัวหน้าของเดอะคอนซอร์เทียม
ซิดเซ บาเบตต์ คนุดเซน รับบท เอลิซาเบธ ซินสกี ผู้อำนวยการองค์การอนามัยโลก
แอนา ยูลารู รับบท วาเยนทา คนของเดอะคอนซอร์เทียม
การผลิต

ในเดือนกรกฎาคม ค.ศ. 2013 โซนี่พิคเจอร์สเอ็นเตอร์เทนเมนต์ประกาศว่ารอน ฮาวเวิร์ดจะกำกับภาพยนตร์ที่อิงจากนวนิยายของแดน บราวน์ชื่อ สู่นรกภูมิ ซึ่งเป็นนวนิยายลำดับที่ 4 ในชุด "โรเบิร์ต แลงดอน" โดยมีเดวิด เคปป์เป็นผู้เขียนบทภาพยนตร์ และได้ทอม แฮงส์กลับมารับบทเป็นศาสตราจารย์โรเบิร์ต แลงดอน ในเดือนสิงหาคม ค.ศ. 2014 โซนีประกาศว่าจะเริ่มถ่ายทำที่อิตาลีในเดือนเมษายน ค.ศ. 2015 ในเดือนธันวาคม ปีเดียวกัน มีข่าวว่าเฟลิซิตี โจนส์จะร่วมแสดงด้วย ต่อมาในเดือนมีนาคม ค.ศ. 2015 เบน ฟอสเตอร์ได้รับเลือกให้แสดงในบทตัวร้าย
การผลิต > การถ่ายทำ

การถ่ายทำเริ่มในเดือนเมษายน ค.ศ. 2015 ที่เวนิส ประเทศอิตาลี และที่ฟลอเรนซ์ช่วงปลายเดือนเมษายนถึงเดือนพฤษภาคม นอกจากนี้ยังมีการถ่ายทำที่สถานีรถไฟปาโดวา ต่อมาในเดือนมิถุนายน มีการถ่ายทำในสตูดิโอที่บูดาเปสต์ ประเทศฮังการี การถ่ายทำสิ้นสุดในเดือนกรกฎาคม
ระหว่างการถ่ายทำ กองถ่ายใช้ชื่อว่า "Headache" (ปวดศีรษะ) ซึ่งมาจากอาการกระทบกระเทือนทางสมองของตัวละคร โรเบิร์ต แลงดอน
การออกฉาย

ในเดือนกรกฎาคม ค.ศ. 2013 โซนีประกาศวันฉายเป็นวันที่ 18 ธันวาคม ค.ศ. 2015 แต่เนื่องจากเป็นวันเดียวกับที่ สตาร์ วอร์ส: อุบัติการณ์แห่งพลัง ออกฉาย จึงถูกเลื่อนไปเป็นวันที่ 14 ตุลาคม ค.ศ. 2016 และเลื่อนอีกครั้งเป็นวันที่ 28 ตุลาคม ค.ศ. 2016 ในวันที่ 9 พฤษภาคม ค.ศ. 2016 โซนีเผยทีเซอร์ภาพยนตร์ตัวแรก ต่อมาวันที่ 23 มิถุนายน ค.ศ. 2016 ตัวอย่างภาพยนตร์อย่างเป็นทางการถูกเผยแพร่
การตอบรับในประเทศไทย

โลกันตนรก ทำรายได้เปิดตัวในประเทศไทย 2.81 ล้านบาท ระหว่างวันที่ 24–30 พฤศจิกายน ค.ศ. 2016 ภาพยนตร์เรื่องนี้ทำรายได้ 20.46 ล้านบาท
แหล่งข้อมูลอื่น

เว็บไซต์ทางการ
โลกันตนรก ที่อินเทอร์เน็ตมูวีเดตาเบส
โลกันตนรก ที่สยามโซน
โลกันตนรก ที่รอตเทนโทเมโทส์
โลกันตนรก ที่บ็อกซ์ออฟฟิศโมโจ
| ด ค กงานเขียนของ แดน บราวน์ |
| --- | --- |
ชุดโรเบิร์ต แลงดอน: เทวากับซาตาน (2000) • รหัสลับดาวินชี (2003) • สาส์นลับที่สาบสูญ (2009) • สู่นรกภูมิ (2013) • ออริจิน (2017)
เล่มเดี่ยว: ล่ารหัสมรณะ (1998) • แผนลวงสะท้านโลก (2001)
ภาพยนตร์ดัดแปลง: รหัสลับระทึกโลก (2006) • เทวากับซาตาน (2009) • โลกันตนรก (2016)
ตัวละคร: โรเบิร์ต แลงดอน
ไลดาร์

ไลดาร์ (อังกฤษ: lidar) เป็นวิธีการสำรวจซึ่งวัดระยะทางถึงเป้าหมายโดยแสดงเป้าหมายด้วยแสงเลเซอร์เป็นจังหวะและวัดพัลส์สะท้อนด้วยตัวรับ แล้วใช้ความแตกต่างระหว่างเวลากลับคืนของเลเซอร์และความยาวคลื่นเพื่อสร้างรูปจำลองสามมิติดิจิทัลของเป้าหมาย
โดยทั่วไปไลดาร์ใช้สร้างแผนที่ควาามละเอียดสูง โดยมีการใช้ในวิชาภูมิมาตรศาสตร์ ระบบภูมิสารสนเทศ โบราณคดี ภูมิศาสตร์ ธรณีวิทยา ธรณีสัณฐานวิทยา วิทยาแผ่นดินไหว วนศาสตร์ ฟิสิกส์บรรยากาศ การชี้นำเลเซอร์ การทำแผนที่แถบเลเซอร์ส่งทางอากาศ (airborne laser swath mapping) และวิชาวัดความสูงด้วยเลเซอร์ (laser altimetry) เทคโนโลยีดังกล่าวยังใช้ในการควบคุมและนำทางรถยนต์ขับเคลื่อนตนเองบางส่วนด้วย
ไรอัน เซสเซยง

| 0 | 1 | 2 | 3 |
| --- | --- | --- | --- |
 เซสเซยงกับทอตนัมฮอตสเปอร์ใน ค.ศ. 2020
ข้อมูลส่วนตัว
ชื่อเต็ม:  กัวซี ไรอัน เซสเซยง
วันเกิด:   (2000-05-18) 18 พฤษภาคม ค.ศ. 2000 (24 ปี)
สถานที่เกิด:  โรแฮมป์ตัน อังกฤษ
ส่วนสูง:  5 ft 10 in (1.78 m)
ตำแหน่ง:  ปีกซ้าย / แบ็กซ้าย
ข้อมูลสโมสร
สโมสรปัจจุบัน:  ฮ็อฟเฟินไฮม์ (ยืมตัวจาก ทอตนัมฮอตสเปอร์)
หมายเลข:  17
สโมสรเยาวชน
2008–2016:  ฟูลัม
สโมสรอาชีพ*
| ปี |  ทีม |  ลงเล่น |  (ประตู) |
| 2016–2019 |  ฟูลัม |  106 |  (22) |
| 2019– |  ทอตนัมฮอตสเปอร์ |  15 |  (0) |
| 2020–2021 |  → ฮ็อฟเฟินไฮม์ (ยืมตัว) |  23 |  (2) |
ทีมชาติ‡
| 2015–2016 |  อังกฤษ อายุไม่เกิน 16 ปี |  10 |  (2) |
| 2016 |  อังกฤษ อายุไม่เกิน 17 ปี |  5 |  (0) |
| 2016–2017 |  อังกฤษ อายุไม่เกิน 19 ปี |  14 |  (4) |
| 2018– |  อังกฤษ อายุไม่เกิน 21 ปี |  18 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 07:15, 7 มีนาคม ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:21, 16 พฤษภาคม ค.ศ. 2021 (UTC)
กัวซี ไรอัน เซสเซยง (อังกฤษ: Kouassi Ryan Sessegnon; เกิด 18 พฤษภาคม ค.ศ. 2000) เป็นนักฟุตบอลชาวอังกฤษที่เล่นได้ทั้งในตำแหน่งแบ็กซ้ายและปีกซ้าย ปัจจุบันเล่นให้กับฮ็อฟเฟินไฮม์โดยยืมตัวมาจากทอตนัมฮอตสเปอร์ และทีมชาติอังกฤษรุ่นอายุไม่เกิน 21 ปี
เซสเซยง เริ่มต้นการลงเล่นฟุตบอลกับทีมเยาวชนของ ฟูลัม แล้วจึงได้ลงเล่นให้กับทีมชุดใหญ่ครั้งแรกตั้งแต่อายุ 16 ปีในปี ค.ศ. 2016 โดยเขาเป็นนักฟุตบอลที่เกิดในคริสต์ทศวรรษ 2000 คนแรกที่ทำประตูให้กับทีมชุดใหญ่ได้ในเกมลีกฟุตบอลอาชีพของอังกฤษ และเป็นผู้เล่นที่อายุน้อยที่สุดที่ทำประตูได้ในอีเอฟแอลแชมเปียนชิป โดยในฤดูกาล 2017–18 เซสเซยง ช่วยให้ทีมเลื่อนชั้นสู่พรีเมียร์ลีก ได้สำเร็จ หลังจากชนะเลิศการเพลย์ออฟ เขาลงเล่นให้กับฟูลัมทั้งหมด 120 นัด และทำ 25 ประตูก่อนที่เขาจะย้ายไปเล่นให้กับทอตนัมฮอตสเปอร์ใน ค.ศ. 2019 ด้วยค่าตัว 25 ล้านปอนด์
นอกจากนี้ เซสเซยง ยังลงเล่นให้กะบทีมชาติอังกฤษชุดเยาวชนมาตั้งแต่รุ่นอายุไม่เกิน 16 ปี เขาผ่านการลงเล่นฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2016 และฟุตบอลชิงแชมป์แห่งชาติยุโรป รุ่นอายุไม่เกิน 21 ปี ในปี ค.ศ. 2019 รวมถึงยังพาทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 ที่ประเทศจอร์เจีย และได้เป็น 1 ใน 11 ผู้เล่นของทีมยอดเยี่ยมประจำการแข่งขันอีกด้วย
สถิติอาชีพ

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ฟูลัม | 2016–17 | แชมเปียนชิป | 25 | 5 | 3 | 2 | 1 | 0 | — | — | 1 | 0 | 30 | 7 |
| ฟูลัม | 2017–18 | แชมเปียนชิป | 46 | 15 | 1 | 0 | 2 | 0 | — | — | 3 | 1 | 52 | 16 |
| ฟูลัม | 2018–19 | พรีเมียร์ลีก | 35 | 2 | 1 | 0 | 2 | 0 | — | — | — | — | 38 | 2 |
| ฟูลัม | รวมทั้งหมด | รวมทั้งหมด | 106 | 22 | 5 | 2 | 5 | 0 | — | — | 4 | 1 | 120 | 25 |
| ทอตนัมฮอตสเปอร์ | 2019–20 | พรีเมียร์ลีก | 6 | 0 | 3 | 0 | 0 | 0 | 3 | 1 | — | — | 12 | 1 |
| ทอตนัมฮอตสเปอร์ | 2020–21 | พรีเมียร์ลีก | 0 | 0 | 0 | 0 | 0 | 0 | 0 | 0 | — | — | 0 | 0 |
| สถิติทั้งหมด | สถิติทั้งหมด | สถิติทั้งหมด | 112 | 22 | 8 | 2 | 5 | 0 | 3 | 1 | 4 | 1 | 132 | 26 |
1 2  ลงเล่นในแชมเปียนชิป รอบเพลย์ออฟ
1 2  ลงเล่นในยูฟ่าแชมเปียนส์ลีก
ไร้อาการ

ไร้อาการ หรือ การเจ็บป่วยโดยไม่มีอาการ (อังกฤษ: asymptomatic) เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้
ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น
ไรอัน เรย์โนลส์

| ไรอัน เรย์โนลด์ส |
| --- | --- |
เรย์โนลส์ในปี 2018
เกิด: ไรอัน ร็อดนีย์ เรย์โนลด์ส Ryan Rodney Reynolds  (1976-10-23) 23 ตุลาคม ค.ศ. 1976 (48 ปี) แวนคูเวอร์, บริติชโคลัมเบีย, แคนาดา
อาชีพ: นักแสดง
ปีปฏิบัติงาน: 1990–ปัจจุบัน
คู่สมรส: สการ์เลตต์ โยแฮนสัน (2008-11) (หย่า) เบลค ไลฟ์ลี  (2012-ปัจจุบัน)
บุตร: 4 คน
ไรอัน ร็อดนีย์ เรย์โนลด์ส (อังกฤษ: Ryan Rodney Reynolds เกิดวันที่ 23 ตุลาคม ค.ศ. 1976)  เป็นนักแสดงและโปรดิวเซอร์ชายชาวแคนาดา เขามีบทบาทเป็น ไมเคิล เบอร์เจิน ในซิตคอมเรื่อง ทูกายส์แอนด์อะเกิร์ล (1998-2001) บิลลี ซิมป์สัน ในละครวัยรุ่นแคนาดาเรื่อง ฮิลล์ไซด์ (1991-93) และเป็นตัวละครในเครือมาร์เวลคอมิกส์ ในบทฮันนิบาลคิง ในเรื่องเบลด 3 อำมหิตพันธุ์อมตะ (2004) และเดดพูล ในเรื่องเอ็กซ์เมน กำเนิดวูล์ฟเวอรีน (2009) และ เดดพูล (2016) และ เดดพูล 2 (2018)
เรย์โนลด์สแสดงภาพยนตร์หลายเรื่องเช่น นักเรียนปู่ซู่ซ่าส์ ปาร์ตี้ดอตคอม (2002) The Amityville Horror ผีทวงบ้าน (2005) หนุ่มว้าวุ่น ลุ้นรักแท้ (2008) ลุ้นรักวิวาห์ฟ้าแลบ (2009) คนเป็นฝังทั้งเป็น (2010) โสดปุ๊บปั๊บสลับพ่อเรือพ่วง (2011) ภารกิจเดือดฝ่าด่านตาย (2012) แผนจี๊ด ๆ คิดได้ไง (2014) เกมเย้ยเซียน (2015) และภาพปริศนา ล่าระทึกโลก (2015) เขายังรับบทเป็น กรีนแลนเทิร์น ซูเปอร์ฮีโร่ในเครือดีซีคอมิกส์ ในร่างของฮัล จอร์แดน ในภาพยนตร์เรื่อง กรีน แลนเทิร์น (2011)แถมเขายังเป็นเจ้าของทีมเร็กซ์แฮมกับเพื่อนของเขาคือร็อบ แมคเอลเฮนนีย์อีกด้วย
เขายังปรากฏในภาพยนตร์หลายเรื่องเช่น ฮาโรลด์กับคูมาร์ คู่บ้าฮาป่วน (2004) หมีไม่แอ๊บ แสบได้อีก (2012) และสะเหล่อไม่แอ๊บ แสบได้โล่ห์ (2014)
ปี 2016 เขาได้รับบทเป็น เดดพูล ฉายรอบปฐมฤกษ์ในวันที่ 8 กุมภาพันธ์ ค.ศ. 2016 และออกฉายในอเมริกาเหนือในวันที่ 12 กุมภาพันธ์ ค.ศ. 2016 ในระบบไอแมกซ์ ดีแอลพี ดีบ็อกซ์ เป็นต้น ภาพยนตร์ได้รับการตอบรับในทางที่ดี ภาคต่อในชื่อ เดดพูล 2 มีกำหนดเข้าฉายในไทยวันที่ 17 พฤษภาคม ค.ศ. 2018
ปี2017 เขาแสดงในเรื่อง The Hitman Bodyguard แสบ ซ่าส์ แบบว่าบอดี้การ์ด คู่กับซามูเอล แอล. แจ็คสัน
แหล่งข้อมูลอื่น

ไรอัน เรย์โนลส์ ที่อินเทอร์เน็ตมูวีเดตาเบส
Ryan Reynolds' writings on HuffPost
การถอนขนนก

นกกระตั้วใหญ่หงอนสีชมพูแสดงอาการถอนขนที่บริเวณหน้าอก
การถอนขน หรือบางครั้งเรียกว่า การจิกขน พฤติกรรมทำลายขน หรือ pterotillomania เป็นความผิดปกติทางพฤติกรรมที่พบได้บ่อยในนกที่ถูกเลี้ยง โดยนกจะเคี้ยว กัด หรือถอนขนของตัวเองด้วยปาก ซึ่งทำให้ขนเสียหายและบางครั้งทำให้ผิวหนังเสียหายด้วย ความผิดปกตินี้พบได้บ่อยในนกแก้ว (ลำดับ Psittaciformes) โดยประมาณ 10% ของนกแก้วที่ถูกเลี้ยงจะแสดงพฤติกรรมนี้ พื้นที่ของร่างกายที่ถูกจิกหรือถอนขนบ่อยที่สุดได้แก่บริเวณที่เข้าถึงได้ง่าย เช่น คอ หน้าอก ข้างลำตัว ต้นขาด้านใน และปีกด้านล่าง โดยปกติขนปีกและขนที่ให้ความอบอุ่นจะเป็นเป้าหมายหลัก แม้ว่าในบางกรณีขนหางและขนบินอาจได้รับผลกระทบด้วย แม้ว่าการถอนขนจะมีลักษณะที่คล้ายกับการจิกขนที่พบในสัตว์ปีกเชิงพาณิชย์ แต่พฤติกรรมทั้งสองนี้ยังคงถือว่าแตกต่างกัน เนื่องจากในการจิกขน สัตว์จะจิกและดึงขนของตัวอื่น
การถอนขนมีลักษณะที่คล้ายกับ trichotillomania ซึ่งเป็นโรคควบคุมแรงกระตุ้นในมนุษย์ และการถอนขนซึ่งพบในหนูตะเภา กระต่าย แกะ และหมาป่า รวมถึงสุนัขและแมว ซึ่งนำไปสู่ข้อเสนอแนะให้ใช้วิธีทางจิตวิทยาเชิงเปรียบเทียบเพื่อบรรเทาปัญหาเหล่านี้
สาเหตุ

การดึงขนมักจะถูกมองว่าเป็นปัญหาหลายปัจจัย อย่างไรก็ตามมีสามประเด็นหลักที่เกี่ยวข้องกับการเลี้ยงนกซึ่งอาจเป็นสาเหตุ ได้แก่: (1) ขนาดกรงที่จำกัดการเคลื่อนไหวของนก (2) การออกแบบกรงและสิ่งแวดล้อมที่ขาดการกระตุ้นพฤติกรรมที่เพียงพอสำหรับความรู้สึก ความฉลาด และความต้องการด้านพฤติกรรมของนก และ (3) การเลี้ยงนกแยกเดี่ยว ซึ่งไม่ตอบสนองต่อความต้องการทางสังคมสูงของนก
สาเหตุ > ปัจจัยทางสังคมและสิ่งแวดล้อม > ประสบการณ์ช่วงต้น

การดึงขนมักถูกอธิบายว่าเกิดจากสาเหตุทางสังคมหลายประการ เช่น การเข้าสังคมที่ไม่เหมาะสม หรือการขาดพ่อแม่ในช่วงการเลี้ยงดู ทำให้นกที่มีปัญหานี้ไม่สามารถเรียนรู้พฤติกรรมการดูแลขนที่เหมาะสมได้ มีการศึกษาหลายฉบับที่มุ่งเน้นความสำคัญของวิธีการเลี้ยง (จับจากธรรมชาติ เลี้ยงโดยพ่อแม่ หรือเลี้ยงด้วยมือ)
สาเหตุ > ปัจจัยทางสังคมและสิ่งแวดล้อม > การแยกตัว

ในสภาพการเลี้ยง นกสัตว์เลี้ยงมักถูกเลี้ยงแยกจากนกในสายพันธุ์เดียวกัน ซึ่งในธรรมชาติพวกมันจะอยู่ร่วมกันเป็นฝูงใหญ่ นกเหล่านี้อาจไม่สามารถปรับตัวเข้ากับการใช้ชีวิตแบบโดดเดี่ยวได้ การขาดคู่สมรสหรือสังคมอาจทำให้เกิด ‘ความวิตกกังวลจากการแยกตัว’ ‘ความเหงา’ ‘ความเบื่อหน่าย’ ‘ความคับข้องทางเพศ’ และพฤติกรรม ‘เรียกร้องความสนใจ’ ปัจจัยเหล่านี้อาจเป็นสาเหตุของการดึงขน แม้ว่าไม่มีการศึกษาที่พิสูจน์แนวคิดเหล่านี้โดยตรง
สาเหตุ > ปัจจัยทางสังคมและสิ่งแวดล้อม > สิ่งแวดล้อมที่ขาดความหลากหลาย

การเพิ่มความซับซ้อนในสิ่งแวดล้อมสามารถลดการดึงขนได้ อย่างไรก็ตาม มีการศึกษาอื่นๆ ที่สามารถทำให้ปัญหาขนคงที่ได้เท่านั้น
การรักษา

การรักษาทางสัตวแพทย์ หรือการปรับปรุงสภาพแวดล้อมให้มีความกระตุ้นมากขึ้นอาจช่วยรักษานกที่มีพฤติกรรมถอนขนตัวเอง สเปรย์ขมออร์แกนิกมีขายตามร้านสัตว์เลี้ยงเพื่อลดการถอนขน โดยเฉพาะขนที่เพิ่งขึ้นใหม่ แต่การใช้สเปรย์ดังกล่าวอาจทำให้การกรูมมิ่ง (การใช้ปากในการทำความสะอาด) เป็นไปได้ยากขึ้นสำหรับนก วิธีนี้ไม่แนะนำเนื่องจากไม่สามารถแก้ไขสาเหตุที่แท้จริงของการถอนขนได้ นอกจากนี้ยังมีอุปกรณ์ป้องกัน เช่น ปลอกคอเอลิซาเบธหรือเสื้อกั๊ก ซึ่งสามารถหาซื้อได้เชิงพาณิชย์หรือทำขึ้นเองโดยเจ้าของนก เช่น ท่อฉนวนหรือถุงเท้าที่ถูกตัดเป็นเสื้อกั๊กเพื่อให้นกสวมใส่ สิ่งเหล่านี้อาจช่วยป้องกันการถอนขนโดยทำให้การกระทำดังกล่าวยากขึ้น แต่ไม่ได้จัดการกับสาเหตุเบื้องหลังของการถอนขน
การศึกษาแสดงให้เห็นว่าการให้ยา haloperidol แก่นกที่มีปัญหาจะช่วยลดการถอนขนอย่างยั่งยืน แต่เมื่อตัดการให้ยานกจะกลับมามีพฤติกรรมเดิม ยา clomipramine ก็เชื่อมโยงกับการปรับปรุงเล็กน้อยในระยะยาวสำหรับอาการนี้ แม้ว่าจะไม่ได้มีประสิทธิภาพเท่ากับ haloperidol
การให้ยา fluoxetine ยังเป็นที่รู้จักกันว่าสามารถลดการถอนขนได้ แต่ผลลัพธ์จะคงอยู่เพียงระยะเวลาสั้น ๆ โดยนกมักจะกลับมาแสดงพฤติกรรมเดิมหลังจากการบำบัดเป็นเวลาหลายสัปดาห์ และจำเป็นต้องเพิ่มปริมาณยาอย่างต่อเนื่อง การใช้ fluoxetine ในการรักษาอาการนี้ยังเชื่อมโยงกับการกลับมาของการถอนขนอย่างรุนแรงเมื่อหยุดยา และยังเป็นที่ทราบกันว่ามีผลข้างเคียงทางจิตใจที่รุนแรงในนกบางตัวด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Feather plucking
Feather Plucking in African Grey Parrots
Feather Picking at parrotloversforum.com เก็บถาวร 2021-04-29 ที่ เวย์แบ็กแมชชีน
Ricobird: A Solution for Self-Mutilation and Feather Picking
นกแก้วเลี้ยง เช่น นกแก้วโกลเด้น มีแนวโน้มที่จะมีปัญหานี้มากเป็นพิเศษ
ไลก์อะจีซิกซ์

| "Like a G6" |
| --- | --- |

เพลงโดยฟาร์อีสต์มูฟเมนต์ ร่วมร้องโดย เดฟ & The Cataracs
จากอัลบั้มFree Wired
วางจำหน่าย: 13 เมษายน ค.ศ. 2010 (2010-04-13)
แนวเพลง: ฮิปเฮาส์, อีเล็กโทรเฮาส์, อีเล็กโทรฮอป
ความยาว: 3:40
ค่ายเพลง: Cherrytree
ผู้ประพันธ์เพลง: The Cataracs, Far East Movement
โปรดิวเซอร์: The Cataracs
"ไลก์อะจีซิกซ์" (อังกฤษ: Like a G6) เป็นซิงเกิลในปี ค.ศ. 2010 ในแนวอีเล็กโทรเฮาส์ โดย ฟาร์อีสต์มูฟเมนต์ ร่วมร้องโดยเดอะแคแทแร็กส์ และเดฟ โปรดิวซ์โดยเดอะแคแทแร็กส์ ซิงเกิลติดอันดับ 1 บนบิลบอร์ดฮอต 100 ในสัปดาห์ของวันที่ 30 ตุลาคม ค.ศ. 2010
ชื่อของเพลงนั้นเป็นชื่อเปิดให้คนฟังคิดว่าหมายถึงอะไร สมาชิกของวงฟาร์อีสต์มูฟเมนต์ เคฟ นิช อธิบายกับเอ็มทีวีนิวส์ไว้ "จี 6 นั้นไม่ได้หมายถึงเกเตอร์เรด ไม่ใช่รถเปิดประทุน สี่ประตู ไม่ใช่นาฬิกาข้อมือ ไม่ใช่เดรก เดรกเคยพูดว่ามีเครื่องบิน จี 4 เราเลยพูดว่ามีอะไรสูงกว่า จี 4 มั๊ย แน่นอน มันต้องคือ จี 6"
ท่อนคอรัสของเพลงแซมพลิงมาจากท่อนเวิร์สที่ 2 ของเพลง  "Booty Bounce" ของเดฟ
ไรออต (วิดีโอเกม)

| ไรออต: ซีวิลอันเรสต์ |
| --- | --- |
โลโก้ไรออต
ผู้พัฒนา: เลนเนิร์ด เมนชีอารี, มาร์โก อากริโกลา, ฟาบรีซีโอ ซากากลีอา
ผู้จัดจำหน่าย: เลนเนิร์ด เมนชีอารี, เมิร์จเกมส์
กำกับ: เลนเนิร์ด เมนชีอารี
ออกแบบ: เลนเนิร์ด เมนชีอารี, มาร์โก อากริโกลา
โปรแกรมเมอร์: มาร์โก อากริโกลา, ฟาบรีซีโอ ซากากลีอา, เยนดริค อิลแนร์ (อดีต)
ศิลปิน: เลนเนิร์ด เมนชีอารี
เขียนบท: เลนเนิร์ด เมนชีอารี, โนเอมี เด ชิกโก, เลโอนาร์โด บีอันกี, โฆเซ อันโตนิโอ ซันเชซ ปาร์รอน, ม็อสตาฟา โฮฟซัม
แต่งเพลง: จาโกโม ลันเจลลา
เอนจิน: ยูนิตี
เครื่องเล่น: ไมโครซอฟท์ วินโดวส์, ไอโอเอส
วางจำหน่าย: 12 กุมภาพันธ์ ค.ศ. 2019
แนว: วางแผนเวลาจริง
รูปแบบ: ผู้เล่นเดี่ยว, หลายผู้เล่น
ไรออต (อังกฤษ: Riot) เป็นวิดีโอเกมอินดี ค.ศ. 2019 เกี่ยวกับการจำลองการจลาจลที่สร้างจากเหตุการณ์จริง โครงการดังกล่าวเริ่มต้นด้วยแคมเปญอินดีโกโกในเดือนกุมภาพันธ์ ค.ศ. 2014 ที่จบลงด้วยความสำเร็จ เกมนี้ได้รับการวางจำหน่ายเมื่อวันที่ 6 ธันวาคม ค.ศ. 2017 เพื่อให้เข้าถึงสตีมในช่วงระหว่างพัฒนา ซึ่งเลนเนิร์ด เมนชีอารี ผู้กำกับและก่อนหน้านี้เคยเป็นนักตัดต่อรวมถึงผู้กำกับภาพให้แก่บริษัทวาล์วได้เคยประสบกับเหตุการณ์จลาจลเป็นการส่วนตัว และเกม "ไรออต" ได้รับการสร้างขึ้นเพื่อเป็นช่องทางในการแสดงออกและบอกเล่าเรื่องราวของเหตุการณ์เหล่านี้ โดยผู้เล่นสามารถเลือกได้ระหว่างการเล่นเป็นตำรวจหรือผู้ก่อการจลาจล เกมดังกล่าวอาจจะวางจำหน่ายสำหรับแมคโอเอส, ลินุกซ์, ไอโอเอส และแอนดรอยด์ ซึ่งทางผู้ผลิตสนใจที่จะนำเกมมาสู่แพลตฟอร์มเหล่านี้ แต่ปัจจุบันถูกจำกัดด้วยงบประมาณของพวกเขา
รูปแบบการเล่น

ไรออตให้ผู้เล่นเล่นเป็นทั้งตำรวจและกลุ่มจลาจล ในฐานะตำรวจ เกมนี้เกี่ยวข้องกับกลยุทธ์และการวางแผน โดยมีส่วนต่อประสานกราฟิกกับผู้ใช้ที่ใช้รูปแบบตำรวจแบบดั้งเดิม สิ่งนี้แตกต่างกับรูปแบบการเล่นทั่วไปของกลุ่มจลาจลซึ่งมีการปรับตัวและโต้ตอบ โดยอาศัยการตัดสินใจของตำรวจซึ่งตรงข้ามกับการวางแผนระยะยาว แต่อาศัยทักษะการตัดสินใจที่รวดเร็วแทน เกมดังกล่าวประกอบด้วยหกศึกหลักที่มีฉากในประเทศอิตาลี, กรีซ, สเปน และอียิปต์
ส่วนการจลาจลอื่น ๆ ที่เกิดขึ้นทั่วโลกจะพร้อมให้หาเล่นและปลดล็อกได้ แต่ละสถานการณ์จะมีภูมิหลังที่แตกต่างกัน รวมถึงอุปกรณ์ประกอบฉากและเครื่องแบบตำรวจ ส่วนเสื้อผ้าของพวกนักเคลื่อนไหวจะได้รับการสุ่มสร้างขึ้นอย่างเป็นระบบ ทั้งนี้ เหล่าตัวละครจะมีสถิติที่แตกต่างกันซึ่งเปลี่ยนวิธีตอบสนองในสถานการณ์ที่แตกต่างกัน ซึ่งหมายความว่าผู้คนจะดำเนินการในลักษณะที่คาดเดาไม่ได้โดยพิจารณาจากองค์ประกอบที่จะเกิดขึ้นในการจลาจลแต่ละครั้ง ไรออตกำลังได้รับการวางแผนที่จะเปิดตัวตัวแก้ไขระดับในเกม โดยการใช้สิ่งนี้ ผู้เล่นจะสามารถสร้างจลาจลที่กำลังเกิดขึ้นในโลกขึ้นมาใหม่ได้ โดยระดับดังกล่าวนั้นสามารถร่วมกันกับใครก็ได้ในโลก และบุคคลอื่นสามารถให้คะแนนตามคุณภาพและความถูกต้องทางประวัติศาสตร์
การพัฒนา

สถานการณ์ในไรออตได้รับการแจ้งบางส่วนผ่านการมีส่วนร่วมของเลนเนิร์ด เมนชีอารี ผู้เป็นนักออกแบบ ในการประท้วงโนตัฟของอิตาลี ไรออตได้รับทุนส่วนหนึ่งจากแคมเปญระดมทุนอินดีโกโก ซึ่งระดมทุนได้ 36,139 ดอลลาร์ในเดือนมีนาคม ค.ศ. 2013 งบประมาณของเกมบางส่วนมีไว้เพื่อการเดินทางและการวิจัย โดยเกมนี้มีจุดมุ่งหมายเพื่อพรรณนาสถานการณ์ต่าง ๆ ในลักษณะที่เป็นกลาง ทำให้ผู้เล่นสามารถสำรวจความขัดแย้งของทั้งสองฝ่ายได้
เกมไรออตพยายามเลียนแบบรูปลักษณ์ย้อนยุค 2 มิติ แม้ว่าฉากจะเป็น 3 มิติ ซึ่งให้แสง, ฟิสิกส์ และเอฟเฟกต์ภาพที่สมจริงยิ่งขึ้น ตลอดจนการเคลื่อนไหวของตัวละครทั้งหมดเป็นไปตามหลักฟิสิกส์ ซึ่งหมายความว่าแทนที่จะเดินตามเส้นทาง การเคลื่อนไหวของฝูงชนจะได้รับอิทธิพลจากการสื่อด้วยการสัมผัสของฝูงชนที่เหลือ ส่วนรูปแบบศิลปะได้รับแรงบันดาลใจจากเกมซูเปอร์บราเธอส์: ซอร์ดแอนด์สวอร์เซอรี อีพี
และใน ค.ศ. 2019 เลนเนิร์ด เมนชีอารี ได้เปิดตัวเวอร์ชันไอโอเอสฟรี
แหล่งข้อมูลอื่น

Official website เก็บถาวร 2023-05-08 ที่ เวย์แบ็กแมชชีน
ไลท์เวท

ไลท์เวท (อังกฤษ: lightweight) ชื่อเรียกพิกัดน้ำหนักมวยรุ่นเล็กรุ่นหนึ่ง โดยนักมวยที่จะชกในรุ่นนี้ต้องมีน้ำหนักมากกว่า  130 ปอนด์ (58.967 กิโลกรัม) และไม่เกิน 135 ปอนด์  (61.235
กิโลกรัม) โดยทุกสถาบันจะเรียกชื่อนี้เหมือนกันหมด  สำหรับนักมวยไทยยังไม่เคยมีใครได้เป็นแชมป์โลกในรุ่นนี้ และยังไม่เคยประสบความสำเร็จในแบบมวยสากลสมัครเล่นระดับโลก เช่น กีฬาโอลิมปิก เป็นต้น
สำหรับนักมวยต่างชาติที่มีชื่อเสียง ที่ชกในพิกัดนี้ ได้แก่ อาเลกซิส อาร์เกวโย, คิม ด็อก-กู,  โรเบร์โต ดูรัน, เจฟฟ์ เฟเนค, อซูม่าห์ เนลสัน, มิเกล อังเฆล กอนซาเลซ, ฆูลิโอ เซซาร์ ชาเบซ, ออสการ์ เดอ ลา โฮยา, แมนนี ปาเกียว, อาเมียร์ ข่าน เป็นต้น
สำหรับประวัติศาสตร์ของรุ่นไลท์เวท ถือว่าเป็นพิกัดน้ำหนักมวย 3 รุ่นแรกของโลกด้วย โดยถือกำเนิดขึ้นมาในปี ค.ศ. 1850 พร้อมกับรุ่นมิดเดิลเวท และเฮฟวีเวท